
Na osnovu člana 30 I člana 117 Zakona o upravljanju otpadom (˝Službeni list Crne Gore˝, br. 34/24, 92/24 i  128/26), člana 38 stav 1 tačka 2  Zakona o lokalnoj samoupravi (,˝Službeni list Crne Gore˝, br. 2/18, 34/19, 38/20, 50/22, 84/22, 81/25 i 98/25), člana 35 stav 1 tačka 2 i člana 38 stav 1 Statuta Opštine Nikšić (,˝Službeni list Crne Gore - Opštinski propisi˝, br. 31/18, 21/23 i 42/25 i ,˝Službeni list Crne Gore˝, broj 62/25), Skupština opštine Nikšić, na sjednici održanoj_________________2026. godine, donijela je 

ODLUKU

o usvajanju Lokalnog plana upravljanja komunalnim i neopasnim građevinskim otpadom Opštine Nikšić za period 2026-2029. godina

Član 1

Usvaja se Lokalni plan upravljanja komunalnim i neopasnim građevinskim otpadom Opštine Nikšić za period 2026-2029. godina.
Član 2

Sastavni dio ove odluke čini Lokalni plan upravljanja komunalnim i neopasnim građevinskim otpadom Opštine Nikšić za period 2026-2029. Godina.
Član 3

Ova Odluka stupa na snagu osmog dana od dana objavljivanja u ˝Službenom listu Crne Gore-Opštinski propisi˝. 
Broj: 01-030-

Nikšić,_____________2026. godine                                                                     
SKUPŠTINA OPŠTINE NIKŠIĆ

PREDSJEDNICA

    Milica Lalatović Žižić
OBRAZLOŽENJE
PRAVNI OSNOV
Pravni osnov za donošenje ove odluke sadržan je u odredbama Zakona o upravljanju otpadom  (˝Službeni list Crne Gore˝, br. 34/24, 92/24 i  128/26),  Zakona o lokalnoj samoupravi (˝Službeni list Crne Gore˝, br. 2/18, 34/19, 38/20, 50/22 i 84/22) i Statuta Opštine Nikšić ("Službeni list Crne Gore – Opštinski propisi", br. 31/18, 21/23, 42/25, i "Sl. list Crne Gore", br. 62/25).

Zakonom o upravljanju otpadom, član 30, propisano je da Lokalni plan donosi skupština Glavnog grada, Prijestonice  i opštine na period na koji je donijet Državni plan i da Lokalni plan mora biti usaglašen sa Državnim planom. Takođe članom 117 istog Zakona, propisano je da će se Lokalni planovi upravljanja otpadom donijeti u roku od devet mjeseci od dana donošenja Državnog plana.
Član 38 stav 1 tačka 2 Zakona o lokalnoj samoupravi propisuje da Skupština opštine donosi propise i druge opšte akte, u skladu sa zakonom.
Član 35 stav 1 tačka 2 Statuta Opštine Nikšić propisuje da Skupština opštine donosi propise i druge opšte akte, dok član 38 stav 1 propisuje da Skupština opštine, u vršenju poslova iz svoje nadležnosti, donosi Statut Opštine, odluke, rješenja, zaključke, povelje, preporuke, planove, programe i druge akte.
RAZLOZI ZA DONOŠENJE
Vlada Crne Gore donijela je Državni plan upravljanja otpadom za period 2025-2029 (˝Službeni list Crne Gore˝, broj 25/26). Shodno odredbama člana 117 Zakona o upravljanju otpadom propisano je da će se Lokalni planovi upravljanja otpadom donijeti u roku od devet mjeseci od dana donošenja Državnog plana. Takođe odredbama člana 30 istog zakona propisano je se Lokalni plan donosi skupština opštine na period na koji je donijet Državni plan.
SADRŽAJ
Predmetna odluka se sastoji od tri člana. Članom 1 Odluke usvaja se Lokalni plan upravljanja komunalnim i neopasnim građevinskim otpadom Opštine Nikšić za period 2026-2029. godina.Članom 2 propisano je da sastavni dio ove Odluke čini Lokalni plan upravljanja komunalnim i neopasnim građevinskim otpadom Opštine Nikšić za period 2026-2029. godina.Članom 3 utvrđeno je stupanje Odluke na snagu.
                                                                                                   OBRAĐIVAČ
                                                  SEKRETARIJAT ZA KOMUNALNE POSLOVE I SAOBRAĆAJ 
                                                                             
                 V.D. SEKRETARA
                                                                                    
       Milorad Zečević, s.r.
